**PRIRODOSLOVNA ŠKOLA KARLOVAC**

STJEPANA MIHALIĆA 43, 47 000 KARLOVAC

OIB: 78360781271

Temeljem članka 6. Zakona o zakupu i kupoprodaji poslovnog prostora (NN 125/11 i 64/15), te na temelju Odluke o uvjetima i postupku za uzimanje i davanje u zakup prostor i/ili opremu školskih ustanova kojima je Karlovačka županija osnivač i temeljem Odluke Školskog odbora Prirodoslovne škole Karlovac od 29. kolovoza 2016. godine,  Klasa: 003-06/16-01/34 , Ur.broj: 2133-47-01-16-01,

PRIRODOSLOVNA ŠKOLA KARLOVAC raspisuje:

**JAVNI NATJEČAJ ZA DAVANJE U ZAKUP ŠKOLSKE IMOVINE**

Predmet natječaja je zakup:

I. Prostora i opreme školske kantine

II. Školske sportske dvorane, specijaliziranih učionica i učionica

**I. PROSTOR I OPREMA ŠKOLSKE KANTINE**

Predmet zakupa je prostor veličine 10m2 sa slijedećom opremom: sudoper, bojler, radni stol, ormar za posuđe i rashladna vetrina.

Prostor i oprema daju se u zakup za obavljanje djelatnosti prodaje prehrambenih proizvoda i napitaka.

Školska kantina se daje u zakup svaki nastavni dan, do kraja nastavne godine.

Zakupnina se plaća mjesečno po ispostavljenom računu na žiro račun zakupodavca najkasnije do 5. u mjesecu za protekli mjesec.

Natjecati se mogu sve fizičke i pravne osobe koje su registrirane za obavljanje djelatnosti koja se može obavljati u naznačenom prostoru.

Cijena zakupa iznosi minimalno 450,00 kn mjesečno.

Pisana ponuda mora sadržavati:

* točan naziv i adresu ponuditelja, iznos zakupnine koja se nudi, predloženi asortiman proizvoda koji treba sadržavati pekarske proizvode, sendviče, mliječne proizvode i osvježavajuće napitke

Uz pisanu ponudu mora se priložiti:

* preslika obrtnice odnosno izvatka iz sudskog registra, potvrda Porezne uprave o ispunjenoj obvezi plaćanja poreza i dr. obveza, BON1 i BON2 ne stariji od 30 dana.

**II. ŠKOLSKA SPORTSKA DVORANA, SPECIJALIZIRANE UČIONICE I UČIONICE**

Dvorana se daje u zakup za športske aktivnosti ili duge programe koji se u njoj mogu izvoditi.

Sastoji se od svlačionica, sanitarnog čvora i dvoranskog prostora.

Dvorana se iznajmljuje za vrijeme trajanja školske godine.

Daje se u zakup u sljedećim terminima:

* radnim danom od 16:00 do 22:00 sata
* subotom i nedjeljom od 08:00 do 22:00 sata

Cijena zakupa školske sportske dvorane za jedan sat korištenja iznosi minimalno 160,00 kn.

Prednost zakupa školske sportske dvorane ima Karlovačka športska zajednica i njezini članovi.

Cijena zakupa specijaliziranih učionica za jedan sat korištenja iznosi minimalno 100,00 kn.

Cijena zakupa učionica za jedan sat korištenja iznosi minimalno 30,00 kn.

Zakupnina se plaća mjesečno, a počinje teći od dana potpisivanja ugovora.

Pravo sudjelovanju na natječaju imaju pravne i fizičke osobe.

Ponuda za zakup školske sportske dvorane, specijaliziranih učionica ili učionica mora sadržavati:

* tvrtku/ ime i prezime, adresu sjedišta/ prebivališta i OIB osobe za kontakt te telefonski broj ponuditelja, vrstu aktivnosti koju želi provoditi i željeni termin i trajanje termina,a predaje se u standardiziranom obliku (obrazac - Ponuda za zakup školske imovine dostupan je na web stranicama Prirodoslovne škole Karlovac).

Ponude se podnose u roku 8 dana od objave u dnevnom tisku, na oglasnoj ploči škole te web stranicama škole, na gore navedenu adresu škole s naznakom“ Natječaj za zakup školske imovine – NE OTVARAJ“.

O rezultatima natječaja ponuditelji će biti obaviješteni u roku 8 dana od zaključenja natječaja.

U Karlovcu, 01. rujna 2016. g. Ravnatelj:

Klasa: 372-03/16-01/20 Nenad Klasan, dipl. ing.

Ur.broj: 2133-47-01-16-01